Üldiselt ei suuda Sa väga taluda liiga pealetükkivaid inimesi, eriti kui jutt käib naistest. Selline käitumine lõpetab Sinus koheselt igasuguse huvi. Sulle sümpatiseerivad pigem inimesed, kel iseendaga hea läbisaamine ning kes on piisavalt taktitundelised. Sinu jaoks on huvitav aegamööda teist inimest avastada.
Võlud inimesi oma laialdaste teadmistega, millest oskad rääkida kaasahaaravalt ja põnevalt. Naised teadupärast armastavad tarku mehi, eriti kui tarkus on käsikäes hea suhtlusoskusega. Kohting Sinuga jääb alati eredalt meelde!
Sõltud tihti kokkusattumuste kombinatsioonidest ning võimalusel püüad asju alati enda kasuks pöörata. Tabad end tihti ka tagantjärgi analüüsimast, mida oleksid võinud teisiti teha. Oled tihti juhuste ohver ja selle tõttu ka kannatanud. Ole järjekindel seal kus vaja ja võidad kindlasti rohkem kui kaotad.
Suhtud negatiivselt absoluutselt igasugusesse riskeerimisse. Kui tekib olukord, kus kas iseenda või kellegi teise nimel peaksid astuma riskantse sammu, ei tee sa seda enamasti kunagi. Sa ei soovi oma õnne proovile panna ja kuulad sisemist häält, mis ütleb pigem "ei".
Sa ei talu silmakirjalikke inimesi. Eelistad alati tõde ja sirgjoonelisust, isegi kui see on ebameeldiv. Tajud alati kui Sulle valetatakse või Sinust su selja taga räägitakse ning see tõukab Sind igaveseks eemale. Silmakirjalikkus on miski, mida Sa andestada ei suuda.
Sul jääb vajaka otsustusvõimest ja see on asi, mida elus pidevalt vaja on. Palju on ette tulnud olukordi, kus Sa lihtsalt ei suuda otsusele jõuda, kartes teha vigu. Aga midagi pole mõtet kahetseda, kõik on eluks vajalik õppetund. Nii et ära muretse ja tegutse julgelt!
Sa ei kujuta oma elu ette ilma suhtes olemiseta, kohe kui lakkab üks, alustad järgmist. Suhte lõpetamine ei toimu üldjuhul Sinu initsiatiivil, pigem oled Sina see, kes püüab igal juhul asju koos hoida kuna oled ju investeerinud palju oma hinge ja energiat. Võtad armastust tõsiselt, see on inspiratsiooni allikas ja elu mõte.
Nagu enamus inimesi, pöörad ka Sina teiste juures esmalt tähelepanu välimusele. Ning otseloomulikult ei jäta Sind külmaks hea välimus, mis on miksitud naturaalse sarmiga. Pead alati lugu hoolitsetud naistest ning võid isegi vaadata läbi sõrmede mõningastele iseloomu või intellektuaalsuse puudujääkidele kui naine näeb väga hea välja. Rahuldustpakkuv seksuaalelu on Sinu jaoks elus tähtis osa.
Oled äärmiselt usaldusväärne inimene, lähedased teavad, et nad saavad Sinu peale alati loota ning Sa ei vea alt. Sinuga on hea plaane teha, täidad alati kõik lubatu ning teed isegi rohkem kui oodati. Selliseid inimesi on üsna vähe ning oled seega väga kõrgelt hinnatud ning jõuad kindlasti elus kaugele. Edu ja õnne!
Rohkem kui midagi muud pelgad üksindust. Sul on palju armastust, mida anda, aga on tulnud ette, et armastatud inimesed on Su elust siiski lahkunud. Võta eelnenud purunenud suhteid kui õppetundi ja karastust ning ära pelga oma ellu lasta uusi inimesi, küllap ükskord jõuab Sinuni ka See Õige, kes jääb Sinuga ning Sa ei pea end enam kunagi üksikult tundma..
Oled alati aus ning eeldad seda ka teiselt. Kui pead vassimisega kokku puutuma või valetab keegi Sulle otse näkku, ärritud väga ning võid isegi vassijaga suhted lõpetada. Siirus on Sinu jaoks teistes üks olulisemaid omadusi ning kuna oled ise alati üdini aus,ei suuda Sa variseridega ühisele keelele jõuda.
Sul on väga romantiline natuur ning Sa ei kujuta oma elu ette ilma suurepärase tundeta, mil nimeks armastus. Isegi kui oled materiaalselt kindlustatud, Sul on hea töö ja põnevad hobid, ei tunne Sa end siiski täisväärtuslikult kui Su elus puudub armastus. Kui armud, annad endast kõik, et see tunne ei kustuks ning ootad sama ka teiselt poolelt. Ei saa öelda, et näiteks materiaalsed asjad ei omaks Su elus tähtsust, aga armastus on alati esimesel kohal, see annab Sulle energiat ja elurõõmu.
Pead armastust ilusaks ja helgeks tundeks, seega on tema ilmumine Sinu ellu täielik pidu. Armastus inspireerib Sind ja annab elujõudu, oskad seda jagada ja hinnata. Kui vaja, oled valmis armastuse nimel ka ohvreid tooma. Oled kindel, et Sinu elus on armastus kindlalt esimesel kohal ja kõik muu on teisejärguline. Loodame, et need tunded on Su elus alati vastastikused....
Pole vahet kui tõsises suhtes Sa oled, sõpradega suhtlemist ei saa Sulle keegi keelata. Saad oma sõpradelt palju positiivset energiat ning see on Sulle vajalik kui õhk. Ning isegi kui juhtub, et su kaaslasele mõni Su sõpradest eriti ei meeldi, ei tähenda see ometi, et Sa suhtluse temaga lõpetaks. Muus osas oled üldiselt valmis kompromissidele jõudma, on ju armastus ilus ja õilis asi.
Pead tihti aega veetma iseenda seltskonnas, aga see ei masenda Sind sugugi. Nagu igal asjal, on sellel omad plussid ja miinused. Hea on näiteks see, et saad palju mõelda ja analüüsida ning elus õigetele otsustele jõuda. Halb on aga see, et vahetevahel tunned kurbust kui pole olulisi hetki kellegagi jagada. Samas on kõik enda kätes ja kindlasti leiaksid õige inimese, kellega sobiksid oma elu jagama.
Hetkel oled oma elus fookuse suunanud pere loomisele. Oled jõudnud paljutki teha ning hetkel tundub Sulle, et just abielu ja lapsed on see, mida vajad. Siiski ei tegutse Sa uisapäisa, valid kaaslast põhjalikkusega, sest tead, et see on ilmselt Su elu tähtsaim otsus. Kui ta aga välja valitud on, saab ta kindlasti väga hoitud ja armastatud.
Oled seisukohal, et suhtes peavad mõlemad osapooled teineteist ja üksteise tegemisi ning mõtteid austama. Oled alati valmis oma kaaslasele tuge pakkuma ning tema ettevõtmisi toetama isegi kui Sa võibolla täiesti nõus pole. Ükski raskus ega probleem pole suhtes ületamatu kui kaaslane on Sinu hingesugulane ning te töötate ühiste eesmärkide saavutamise nimel.
Oskad raha koguda ning seda ka mõistlikult kasutada. Küll aga ei koonerda sa oma armsama või lhedaste rõõmustamise pealt. Pigem hoiad kokku iseenda arvelt kui jätad kallima lilledeta. Lähedastele inimestele rõõmu valmistamine annab Sulle positiivset energiat ning suurim nauding on näha armastatut inimeste rõõmu.
Oled harjunud olema iseseisev, ise otsustama ning vastutama. Oled selline olnud juba noorest peast ning hetkel pole midagi, mida Sa ei teha ei suudaks. Sulle meeldib olla tugev ning tunned erilist naudingut kui saad tehtud midagi, mis algul tundus võimatu. Küsid harva abi ning ka üliolulised otsused võtad vastu ainuisikuliselt. Jätka samas vaimus, oled tugev inimene!
Sul on raske luua suhteid, ilmselt on põhjus mineviku ebaõnnestumistes, mis on tekitanud Sinus soovi olla pigem üksi. Aga pea meeles, et iga suhe ei pea sugugi mitte tõsiseks muutuma, mõnikord võib ka niisama lõbusalt aega veeta ning samal ajal ei pea ju ideaalse partneri otsingut lõpetama. Kuskil on kindlasti inimene, kes hindab kõrgelt Su pühast südant ning müstilist hinge.
Püüad alati aega veeta mõnusalt ning heade sõprade seltskonnas. Tuleb tõdeda, et suurema osa ajast pühendad meelelahutusele ja olesklemisele. Hetkel ei köida Sind elus võimas karjäär või armastuse otsimine, tahad lihtsalt teha põnevaid asju ning ammutada uusi emotsioone. Lõbus elu on kahtlemata hea, aga mingi hetk tuleb ilmselt energia ka tõsisematele teemadele suunata.
Üldiselt sujuvad asjad Su elus üsnagi kenasti, vajakajäämisi on ehk vaid armuelus. Käid tihti kohtingutel ning Sul on palju tuttavaid, aga tunned, et oled valmis tõsisemaks suhteks ja suureks armastuseks. Tore! Ära vaid liigselt tagant sunni, asjad kipuvad juhtuma siis kui Sa neid kõige vähme ootad.
Sul pole palju sõpru, aga nad on aja ja erinevate situatsioonide poolt testitud. Sõbrad peavad Su usalduse ära teenima ning siis on nad saanud tõelise sõbra kogu eluks. Pead usaldust kõigi suhete alustalaks. Kui inimene eksib selle vastu kasvõi kord, ei suuda Sa talle andestada ning arvad oma lähikonnast välja. Sa ei usu teise võimaluse andmisse ning see kehtib kõigi suhete osas...
Sinu tõeline mugavustsoon on Sinu kodu. Seal saavad Sinu hing ja ihu tõeliselt puhata. Eelistad alati rahulikku koduõhtut kärarikkale peole. Suhtes ootad partneriga täielikku harmooniat lubamata tekkida skandaalidel. Mõnele võib säärane eluviis igav tunduda, aga Sina tead kuidas väikestest asjadest rõõmu tunda ja meelelahutust leida. Igaüks seda ei oska.